1310


1310 (MCCCX) a fost un an obișnuit al calendarului iulian, care a început într-o zi de sâmbătă.

Evenimente 

 11 mai: 54 membri ai Ordinului templierilor sunt arși pe rug în Franța.
 10 iunie: Victorie a guelfilor din Genova asupra "căpitanului poporului" Opizzimo Spinola.
 14 iunie: La Veneția, începe conspirația lui Bajamonte Tiepolo.
 17 iunie: Bajamonte Tiepolo este condamnat la patru ani de exil, în Istria.
 10 iulie: Constituirea Consiliului celor Zece, la Veneția.
 20 iulie: Ducii Eric și Valdemar obligă pe fratele lor, regele Birger al Suediei, să împartă regatul: Birger rămâne să stăpânească în Suedia orientală, Gotland și Viborg în Finlanda, în vreme ce ducii își împart Suedia occidentală, Värmland și provincia Dalecarlia.
 15 august: O cruciadă, finanțată și propovăduită de Papalitate, ajunge la Rodos; de acolo, flota lor, pusă la dispoziția cavalerilor ospitalieri, luptă împotriva turcilor.
 27 august: Regele Carol Robert al Ungariei se încoronează la Székesfehérvár, reușind să se impună ca rege; situația precară a reședințelor tradiționale ale regatului (Buda, Strigoniu și Székesfehérvár) îl face să își stabilească curtea la Timișoara.
 23 octombrie: Împăratul Henric al VII-lea de Luxemburg pătrunde în Italia prin pasul Mont-Cenis; expediția sa militară se desfășoară pe fundalul unei noi intensificări a confruntărilor dintre guelfi și ghibelini.
 9 decembrie: Regele Boemiei, Henric I de Carintia, este alungat din Praga; ca urmare, împăratul Henric al VII-lea înfeudează regatul către fiul său, Ioan I de Luxemburg.
 23 decembrie: Henric al VII-lea pătrunde în Milano, restabilind pacea în oraș.

Nedatate 

 Ducele de Atena, Gauthier al V-lea de Brienne, recrutează mercenari catalani, pentru a lupta împotriva Bizanțului.
După o luptă împotriva tătarilor, Basarab I este numit "mare principe" al Țării Românești de către conducătorii locali; formațiunea statală continuă să se afle sub dominația regelui Ungariei.
Începutul domniei lui Basarab I, în Țara Românească (cca. 1310-1352).
Regele Denis I al Portugaliei susține pe cavalerii templieri, persecutați de regele Filip al IV-lea cel Frumos al Franței.
 Reprimarea unei răscoale a orașului Lyon.
 Tratat comercial între Imperiul bizantin și Veneția.

Arte, științe, literatură și filosofie 

 Este reconstruită biserica Sf. Dimitrie, la Mistra.
 Este realizat primul orologiu mecanic, la Florența.

Nașteri 

 30 aprilie: Cazimir al III-lea, rege al Poloniei (d. 1368)
 30 noiembrie: Frederic al II-lea, markgraf de Meissen (d. 1349)
Andronic al III-lea, împărat de Trapezunt (d. 1332)
Antonio Pucci, poet italian (d. 1388)
 Egidio Albornoz, cardinal și condottier spaniol (d. 1367)
 Jean de Roquetaillade, alchimist francez (d. 1365)
 Leon al V-lea, rege al Armeniei Mici (d. 1341)
 Lorenzo Celsi, doge de Veneția (d. 1365)
 Urban al V-lea (n. William de Grimoard), papă al Romei (d. 1370)

Decese 

 28 octombrie: Atanasie I, 79 ani, patriarh ecumenic de Constantinopol (n. 1230)
 10 decembrie: Stephan I, 38 ani, duce de Bavaria (n. 1271)

 Constantin al III-lea, 31 ani, rege al Armeniei (n. 1278)
 David al VI-lea, rege al Georgiei (n. ?)
 Georgios Pachymeres, 67 ani, istoric bizantin (n. 1242)
Henric al III-lea, duce de Silezia-Glogau (n. ?)
 Lanfranco din Milano, 59 ani, medic și chirurg italian (n. 1250)
Muhammad al III-lea, 52 ani, sultan de Granada (n. 1257)

Vezi și 
 Listă de conducători de stat din 1310

1310